OpenLLM-France/wikimedia huggingface dataset:
# Doris Bartholomew

Doris Aileen Bartholomew (1930) hizkuntzalari estatubatuarra bat da, espezializatua Mexikoko hizkuntzen (bereziki otomangues hizkuntzen) lexikografiaren, hizkuntzalaritzaren historian eta hizkuntzalaritza deskribatzailearen ikerketan.

## Biografia

Columbia Bible Collegeko ikaslea izan zen Columbian (Hego Carolina), eta 1952an graduatu zen han. Doktoretzako ikasketak Chicagoko unibertsitatean egin zituen, eta 1965ean amaitu zituen. Bere tesia hizkuntza otopameaniarren berreraiketa eta hizkuntzalaritza historiari buruzkoa izan zen. Bartholomewek hizkuntzaren landa-lana burutu zuen hainbat mexikar komunitate indigenen artean. Aldi berean, SIL International hiztegi elebiduna argitaratzeko lanak koordinatzen zituen. Hizkuntzalaritza hitzaldiak ere eman zituen lanaldi partzialean El Colegio De Méxicon. Erdialdeko Amerikako hizkuntzei buruzko argitalpen ugariek Bartholomewren bost hamarkadatako ikerketa jasotzen dute. Lan ugari argitaratu zituen baita ere hizkuntza zapotekei eta otomiei buruz. Instituto Lingüístico De Verano (ILV) izenekoaren argitalpenen erredakzio buru eta zuzendaria izan zen (Mexikon Sil Internationali taldekoa).

## Lan hautatuak

Bartholomew, Doris (1960). «Some revisions of Proto-Otomi consonants». International Journal of American Linguistics 26 (3): 317-329.
* (1963). «El limosnero y otros cuentos en otomí». Tlalocan (gaztelaniaz). 4: 120–24.
* (1968). «Concerning the Elimination of Nasalized Vowels in Mezquital Otomi». International Journal of American Linguistics 34 (3): 215-217.
* (1979). «Review of Otomi Parables, Folktales, and Jokes by H. Russell Bernard; Jesús Salinas Pedraza». International Journal of American Linguistics. 45 (1): 94–97.
* (1963). "The Reconstruction of Otopamean (Mexico)" (tesi doktorala. University of Chicago, 1965)

## Oharrak eta erreferentziak

* ↑ Hartmann 2003, p.250.
* 1 2 Hartmann 2003, p.253 n. 2.

## Bibliografia

** CIU Alumni Association (2009). «Class Notes». En Alumni Ministries Office, Columbia International University. Upward (Columbia, SC) 4 (3): 8-10.
** Hartmann, Reinhard R.K., ed. (2003). Lexicography: Critical Concepts. Volume II: Reference works across time, space, and languages. Londres: Routledge. ISBN 0-415-25367-5.

## Kanpo loturak

* Agintariaren kontrola: 17361822 Fichero De Autoridades Virtual Internacionali (FAVI-VIAF) lotura iraunkorra
* Doris Bartholomewen lan zerrenda, Ethnologue Por Sil Internationalen
* Datuak: Q5297895
# Dorida

    Artikulu hau Greziako eskualdeari buruzkoa da; Anatoliako eskualdea gaitzat duena beste hau da: «Dorida (Asia Txikia)»
Dorida (grezieraz ἡ Δωρίς: Eth. Δωριεύς, pl. Δωριῆς, Δωριεῖς; latinez Dores edo Dorienses) Etoliarekin, Lokrida Ozoliarreko Tesaliarekin eta Fozidarekin muga egiten duen antzinako Greziako barruti menditsu bat da. Eta mendia eta Parnaso mendiaren artean dago eta Pindo (Πίνδος) ibaiaren haranaren zati da, Zefiso ibaiaren ibaiadarra den errekaztoa. Pindo, gaur egun, Apostoliá deitua da. Harana Fozidarantz hedatzen da, baina Zefisoko beheragunea baino altuera handiagoan dago, Fozidako azken herriak diren Drimea, Titronio eta Amficearen mailan.

## Izenaren jatorria

Doriar izendapena, greziar mitologiaren arabera Dorogandik dator, Helenen seme bat zena. Interpretazio tradizional bat oinarri hartuta, Doro, bere aldetik Doris izeneko toki batean ezarri zen. Herodotok Deukalion erregearen garaian, doriarrak Phthiotis barrutian bizi zirela dio, Histiaeotis izeneko eskualdean, Osa mendia eta Olinpo mendiaren oinean. Handik kadmeiarrek kanporatuak izan ondoren, Pindo mendira joan ziren, non Mazedonia izendapena jaso zuten. Toki menditsu honetatik, beste behin, arrazoiak ezagutzen ez diren arren, Driopisera joan ziren, eta hemendik Peloponesora, non euren azken izendapena izan zen doriar izendapena jaso zuten.
Apolodoro Atenasekoak, bere aldetik, Dorok Peloponesoren aurkako eskualdea okupatu zuela dio, Korintoko Golkoaren aurkako tokian, eta biztanleak doriar deituak izan ziren euren buruzagiagatik.
Deskribapen honi kasu eginez, jatorrizko doriar eskualdeak Korintoko golkoaren iparraldeko kostalde guztia hartuko zuen, Etolia, Fozida eta Lokrida ozoliar guztia barne. Argudio hau modu hobean onartzen dute ikerlariek, Herodotok ematen duen definizioa mitoarekin eta ahozko tradizioarekin lotuegia dagoela baitirudi.

## Kanpo estekak

* Datuak: Q130987
* Multimedia: Doris (Greece) / Q130987
# Dorida (Asia Txikia)

    Artikulu hau Anatoliako eskualdeari buruzkoa da; Greziako eskualdea gaitzat duena beste hau da: «Dorida»
Dorida (antzinako grekoz, ἡ Δωρίς) antzinateko eskualde txiki bat da, doriarrena zena.
Plinio Zaharrak (v. 28) Caria mediae Doridi circumfunditur ad mare utroque latere ambiens (Dorida bazter guztietatik Kariak inguratua da, itsasoaren aldetik izan ezik) esan zuen. Ptolomeok (v. 2), berriz, Asiako eskualdea zela zioen, Halikarnaso, Keramos eta Knido hiri nagusiak zituena. Beste idazleek, eskualdea aipatzean, doriarren lurraldea esaten dute, izen berezirik eman gabe.

## Kanpo estekak

* Datuak: Q2397470
# Doridostoma

Doridostoma Tortricidae familiako sits genero bat da. Bere espezie tipoa Doridostoma denotata da.

## Espezieak

| Espeziea | Egoera |
| Doridostoma denotata | daturik gabe |
| Doridostoma stenomorpha | daturik gabe |
| Doridostoma symplecta | daturik gabe |

## Kanpo estekak

* Datuak: Q5297820
* Espezieak: Doridostoma
# Dorio

Dorio Italiako udalerri bat da. Leccoko probintzian kokatuta dago, Lombardia eskualdean. 321 biztanle ditu, 11,66 kilometro koadroko azaleran banatuta.

## Mugakideak

Doriok honako udalerri hauekin egiten du muga:
Valvarrone $^{(en)}$ Pianello del Lario Sueglio Colico Dervio

## Kanpo estekak

* Datuak: Q42442
* Multimedia: Dorio / Q42442
# Doris

Doris greziar mitologiako zenbait pertsonaien izena da.
* Ozeanide bat, eta, beraz, Ozeano eta Tetisen alaba, eta bereziki itsasoari lotutako jainkosetako bat. Bere neba Nereorekin ezkonduta zegoen, norekin Glauko eta nereida izena zuten 50 alaba izan zituen.
* Nereidetan bigarrena, aurrekoaren alaba
* Simaren ama, Poseidonen maitalea.
Beste alde batetik, Doris, greziarrek, ofrendetan biktimak sakrifikatzeko erabiltzen zen erritu aiztoari ematen zioten izena da.

## Iturriak

* Apolodoro Liburutegi mitologikoa I
* Euripides Orestes 362
* Hesiodo Teogonia 240 eta 350
* Homero Iliada XVIII
* Ovidio Metamorfosiak II
* Sexto Propertzio I

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak

## Kanpo estekak

* Datuak: Q726279
* Multimedia: Doris (mythology) / Q726279
# Elias (abeslaria)

Elias Damian (Baiona, 1980ko urriaren 15a), Elias izen artistikoz ezaguna, lapurtar kantautorea da.

## Diskografia
### Albumak

* 2012 : Des roses en hiver
* 2014 : Un nouveau jour se lève

### Singleak

* 2011 : Changer les mots
* 2011 : La vie est belle
* Datuak: Q17256326
* Multimedia: Elias (singer) / Q17256326
# Elias Cortonakoa

Elias Cortonakoa, San Frantzisko Asiskoaren dizipulua (Asis, 1180 inguruan - Cortona, 1253ko apirilaren 22an). San Frantziskok sortutako Anaia Txikien Ordenara (Ordo Fratrum Minorum) bildu zen lehenengoetakoa izan zen.
Bi aldiz izan zen ordenaren nagusi. 1217an Eliasek gidatu zuen frantziskotar misioa Lurralde Santuetara, Siriako lehen probintzia-ministro zela. Palestinan ibili zen San Frantziskorekin, eta elkarrekin itzuli ziren Italiara 1220. urtean. 1221etik aurrera frantziskotarren bikario izan zen, eta San Frantzisko hil zenetik, 1226an, 1227raino izan zen nagusi, haren ordez Joan Parenti aukeratu zuten arte. Geroago, Gregorio IX.a aita santuaren aginduz, San Frantziskoren oroitzapenez egindako Asisko basilikaren eraikuntzaren arduradun izan zen.
1232an ordenako jeneral hautatu zuten, baina Eliasek kontrako asko izan zituen, Frantziskoren pobretasunaren araua bete-betean errespetatu nahi zutenak batez ere; Elias lurtarregia zen, eta aginte handiegia zuen haien ustez. 1239an postutik kendu zuten, eta Cortonara itzuli zen jarraitzaile gutxi batzuekin. Erromatar Inperio Santuko enperadore Frederiko II.aren aita santuaren aurkako jarreraren aldeko zela eta, eskumikatu egin zuen Gregorio IX.ak 1240an; 1244an Inozentzio IV.ak eskumikatu zuen, berriz, Nizeako eta Konstantinoplako enbaxadore egin zuenean enperadoreak. 1245ean, eliza eta monasterio bat eraiki zituen Cortonan San Frantziskoren ohoretan. Elizara itzuli zen hil aurretik.
* Datuak: Q1329212
* Multimedia: Elias of Cortona / Q1329212
# Elias Disney

Elias Disney (Bluevale, Morris-Turnberry, Ontario, Kanada, 1859ko otsailaren 6a - Los Angeles, Kalifornia, 1941eko irailaren 13a) baserritar kanadarra izan zen, Walt Disney eta Roy O. Disneyren (The Walt Disney Company konpainiaren sortzaileak) aita izateagatik ezaguna.

## Biografia

1859ko otsailean jaio zen Ontarion (Kanada), irlandar etorkinen semea: Kepple Elias Disney (1832-1891) eta Mary Richardson (1838-1909).

## Familia

1888ko urtarrilaren 1ean ezkondu zen Flora Call-ekin (1868-1938) Floridan. Senar-emazteek bost seme-alaba izan zituzten, lau gizonezko eta emakumezko bat:
* Herbert Disney (1888ko abenduaren 8a - 1961eko urtarrilaren 29a), 71 urte
* Raymond Disney (1890eko abenduaren 30a - 1989ko maiatzaren 24a), 98 urte
* Roy O. Disney (1893ko ekainaren 24a - 1971ko abenduaren 20a), 78 urte
* Walt Disney (1901eko abenduaren 5a - 1966ko abenduaren 15a), 65 urte
* Ruth Flora Disney (1903ko abenduaren 6a - 1995eko apirilaren 7a), 91 urte

## Kanpo estekak

* Elias Disney Internet Movie Databaseren webgunean (Ingelesez)
* Datuak: Q5251625
* Multimedia: Elias Disney / Q5251625
# Elias Garralda

Elias Garralda Altzugarai (Lesaka, 1926ko otsailaren 16a - Olot, 2012ko martxoaren 6a) nafar margolaria izan zen. Paisaiak landu zituen bereziki, beti aire zabalean pintatuz. Salvador Martin Cruz arte kritikariaren arabera, haren pinturak "paisaia goraipatzen du". Oloteko eta Bidasoako margolaritza eskoletako kidetzat hartzen da.

## Bizitza

Elias Garralda Altzugarai Lesakan jaio zen 1926ko otsailaren 16an, baina haurtzaroa Iruñean igaro zuen. 1936an, Gerra Zibila zela eta, familia Lapurdin erbesteratu zen. Baionan, René Barnadin poeta, margolari eta musikariari esker, margolaritza ezagutu zuen.
Iruñeko Arte eta Lanbideen Eskolan izan zuen bere zaletasuna garatzeko lehen aukera. 1941ean, aita Olotera igorri zutenean, bertako Arte Ederretako Eskolan sartu zen. Maila handiko irakasleen laguntzarekin, paisaia margolaritzak xarmatu zuen, eta horretan aritu zen handik aitzina. 22 urterekin egin zuen lehenbiziko erakusketa, Bartzelonan.
Olot bizileku izan arren, Nafarroako iparraldeko paisaiak ez zituen ahantzi. Hori dela eta, Baztan eta Bidasoa aldeko paisaiak dira protagonista haren koadro anitzetan. Margotzeko era mantso eta gogoetatsua zuen, eta koadroak beti etxetik kanpo pintatzen zituen; haren erranetan, oso ongi pasatzen zuen naturaren erdian pintatzen, eta estudioan, berriz, ito egiten zen.
Oloten hil zen, 2012ko martxoaren 6an.

## Erreferentziak

* 1 2 3 Elizondo, Edurne. Elias Garraldaren itzulera. Euskaldunon Egunkaria, 1998ko otsailak 13, CC BY-SA 4.0, berria.eus (Noiz kontsultatua: 2023-01-17).
* ↑ Ezker Calvo, Alicia,. Garralda Alzugaray, Elías. Auñamendi Eusko Entziklopedia, aunamendi.eusko-ikaskuntza.eus (Noiz kontsultatua: 2023-01-17).
* 1 2 Fernandez Oyaregui, Pello, Imbuluzqueta, Gabriel, Taberna Irazoki, Mikel, Ezker Calvo, Alicia. Maestros del Bidasoa - Bidasoako Maisuak. Iruñeko Udala, Irungo Udala, fundacionciga.com (Noiz kontsultatua: 2023-01-17).
* ↑ Arotzena, Aitor. Herrian sortutako margolari handia Gironan hil da. Ttipi-Ttapa, 2012ko apirilak 3, erran.eus (Noiz kontsultatua: 2023-01-17).

## Kanpo estekak

* (Gaztelaniaz):Lander Santamaia: "Elías Garralda, agur jauna!", Noticias de Navarra, 2012/03/26.
* Datuak: Q23767530
# Elias Fausto

Elias Fausto Brasilgo udalerri bat da, São Pauloko estatuan kokatua. 17.085 biztanle ditu 202,36 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1750262
* Multimedia: Elias Fausto / Q1750262
# Elias

Elias (hebreeraz: אֵלִיָּהוּ‎, Eliyahu, «Yahve ene Jainkoa da»; antzinako grezieraz: Ηλίας, Elías; asirieraz: ܐܸܠܝܼܵܐ, Elyāe; latinez: Helias; arabieraz: إلياس‎, Ilyās; Tisbe, egungo Jordania, K.a. IX. mendea) Israelgo Erresumako profeta izan zen.
Akab, Okozias eta Joram erregeen garaian bizi izan zen. Akab erregearen garaian (K.a. 873-K.a. 853. urteen inguruan), Israelgo erregeen apostasiak arriskuan jarri zuen monoteismoa indartzen saiatu zen. Baalen profetak hil zituen eta ekintza horregatik Jezabel erregina kontra jarri zitzaion. Horeb edo Sinaira ihes egin behar izan zuen hargatik. Israela itzulirik, Nabot hil izana aurpegiratu zion Akab erregeari. Azkenik, suzko gurdi batean eraman zuten zerura, Eliseo bere jarraitzailearen begien aurrean. Munduaren azken egunetan itzuliko omen da berriro, bukaera iragarriz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q133507
* Multimedia: Elijah (Biblical figure) / Q133507
# Elias Borboi-Parmakoa

Elias Borboi-Parmakoa (italieraz: Elia di Borbone-Parma; Biarritz, 1880ko uztailaren 23a – Friedberg, 1959ko ekainaren 27a), Parmako dukegaia izan zen.
* Datuak: Q526028
* Multimedia: Prince Elias, Hereditary Duke of Parma / Q526028
# El Cogul

El Cogul Kataluniako udalerria da, Garrigues eskualdean eta Lleidako probintzian kokatuta dagoena. 17,51 km²-ko azalera du eta 2009ko urtarrilaren 1eko erroldaren arabera 203 biztanle zituen.
El Cogul Roca dels Morosen dauden labar-pinturengatik ezaguna da.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 490 | 495 | 496 | 451 | 443 | 410 | 366 | 285 | 264 | 232 | 235 | 203 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea
* (Katalanez) El Coguli buruzko informazioa
* Datuak: Q1769580
* Multimedia: El Cogul / Q1769580
# El Chorro

El Chorro, Alora udalerriko herrixka bat da, Guadalhorce ibaiaren gaineko uharka batean kokatua, Ardales udalerritik gertu, Andaluziako Malagako probintzian, Espainian. Espainiako haitz gaineko eskalada gunerik garrantzitsuenetako bat da, Los Gaitaneseko haizpitartean baitago. Haizpitarte honen ertzean, Erregearen Bidetxoa dago, duen arriskuagatik ezaguna, eta, 2000n, exkursiolarien artean gertatzen ziren istripu ugariengatik itxia izan zena. Malagarekin lotzen duen aldiriko trenen geltoki bat dago herrixkan.

## Kanpo estekak

* Datuak: Q280346
* Multimedia: El Chorro / Q280346
# El Clot parkea

El Clot parkea, katalanez: Parc del Clot, Kataluniako Bartzelona hiriburuan dagoen hiri-parke bat da. El Clot auzoan dago.
1986an Daniel Freixes i Melero eta Vicente Mirandak proiektatu zuten, eta 4,03 hektareatako azalera du.
* Datuak: Q11940184
* Multimedia: Parc del Clot / Q11940184
# El Chavo del 8

El Chavo del 8 mexikar telesaila da, Roberto Gómez Bolaños sortua eta 1971ko ekainaren 20an estreinatua.

## Pertsonaiak

* El Chavo del Ocho (Roberto Gómez Bolaños, Chespirito)
* La Chilindrina (María Antonieta de las Nieves)
* Quico (Carlos Villagrán)
* Doña Florinda (Florinda Meza)
* Don Ramón (Ramón Valdez)
* Profesor Jirafales (Rubén Aguirre)
* Doña Clotilde, la bruja del 71 (Angelines Fernándes)
* Señor Barriga (Edgar Vivar)

## Kanpo estekak

* Datuak: Q1323981
* Multimedia: El Chavo del Ocho / Q1323981
# El Chuncho, quién sabe?

El Chuncho, quién sabe?, 1966ko film bat da, spaghetti western generokoa, Damiano Damiani zinema zuzendariak zuzendutakoa. Film honetako protagonistak, Gian Maria Volonté eta Klaus Kinski dira. Soinu banda, Ennio Morricone eta Luis Bacalovena da.

## Istorioa

Oharra: Atal honek istorio osoa edo amaiera argitzen du.
Mexikoko Iraultzaren garaian, estatubatuar bat (Lou Castel) trenean bidaia bat egiten ari da. Bidaia horretan, El Chuncho (Gian Maria Volonté) buruzagi duen iraultzaile talde batek, trena erasotzen du, armen bila. Taldearen asmoa, armak lapurtu, eta, ondoren Elias jeneralaren (Jaime Fernandez) iraultzaileei saltzea da. Estatubatuarrak, gaizkileei laguntzen die erasoan, eta, azkenik, eurekin batera amaitzen du. El Chuncho eta estatubatuarraren artean, adiskidetasun bitxi bat sortzen da. Taldean, Santua (Chunchoren anaia, (Klaus Kinski)), Adelita (Martine Beswick), Adelitaren mutil-laguna, Pepito (Valentino Macchi) eta beste hainbat daude.

## Aktoreak

* Gian Maria Volonté
* Klaus Kinski
* Martine Beswick
* Lou Castel
* Jaime Fernandez
* Andrea Checchi
* Spartaco Conversi
* Joaquin Parra
* Aldo Sambrell
* Jose Manuel Martín
* Santiago Santos
* Valentino Macchi

## Kanpo estekak

* (Ingelesez) Fitxa - imdb.com
* Datuak: Q427596
# El Cid (filma)

El Cid 1961eko Anthony Mann estatubatuar zinema zuzendariaren filma epiko bat da. Rodrigo Díaz de Vivar gaztelar zaldunaren kondaiara edota ustezko bizitzan oinarrituta dago. Bertan, Charlton Heston, Sophia Loren, Raf Vallone, Geneviève Page, John Fraser, Gary Raymond, Herbert Lom eta Douglas Wilmer aktoreek antzeztu zuten.
Filmak hiru Oscar Sarietarako izendapenak jaso zituen: Zuzendaritza Artistiko Onena, Abesti Onena eta Musika Onenarena.

## Sinopsia

Oharra: Atal honek istorio osoa edo amaiera argitzen du.
XI. mendearen bigarren erdialdean, Rodrigo Díaz de Vivar (Charlton Heston) gaztelar zalduna, ezizenez el Cid Campeador, musullmandarren aurka lortutako garaipenei esker sona handia lortu zuen (Valentziako Erresuma konkistatuz). Traiizoa egiteta leporatuta, Rodrigok dueluan Ximenaren (Sophia Loren) aita den Gormaz kondea (Andrew Cruickshank) hilko du, Ximenak Rodrigori uko egin eta lekaimetxe batean sartuko da. Hortik aurrera, Rodrigok hainbat gorabehera biziko ditu: García Ordóñez (Raf Vallone) kondearen trapailkeriak, Ramiro Aragoikoaren erronka eta Alfontso VI.a Gaztelakoarekin (John Fraser) izandako tira-birak (Santa Gadeako Zina), ondorioz Gaztelako Erresumatik atzerriratua izan zen.

## Aktoreak

* Charlton Heston: El Cid
* Sophia Loren: Ximena andrea
* Herbert Lom: Ben Yusuf
* Raf Vallone: Gartzia Ordoñez
* Geneviève Page: Urraka andrea (Alfontso VI.aren arreba)
* John Fraser: Alfontso VI.a Gaztelakoa
* Douglas Wilmer: Al-Mutamin (Zaragozako emirra)
* Frank Thring: Al-Kadir (Quadir) (Valentziako emirra)
* Michael Hordern: Jaun Diego (Rodrigoren aita)
* Andrew Cruickshank: Gormaz kondea (Ximenaren aita)
* Gary Raymond: Antso printzea, Fernandoren lehenbiziko semea
* Ralph Truman: Fernando I.a Gaztelakoa
* Massimo Serato: Fañez (Rodrigoren iloba)
* Hurd Hatfield: Arias
* Tullio Carminati: Al-Jarifi
* Fausto Tozzi: Dolfos

## Kanpo estekak

* El Cid filmaren IMDBko fitxa irakurgai (Ingelesez)
* Datuak: Q945883
* Multimedia: El Cid (film) / Q945883
# El Clot

El Clot, Kataluniako Bartzelona hiriburuan dagoen auzo bat da, Sant Martí barrutian. 2016ko erroldaren arabera 26.898 biztanle zituen.

## Kanpo estekak

* Datuak: Q2979686
* Multimedia: El Clot / Q2979686
# El Clot-Aragó geltokia

El Clot-Aragó (Kataluniako Aldirietan) edo Clot (Bartzelonako metroan) Bartzelonako metroa eta Kataluniako Aldirietako geltoki bat da, Bartzelona udalerriko Sant Martí barrutian dago.
Geltokia 1989n inauguratu zen.
* Datuak: Q2435438
* Multimedia: Barcelona Clot-Aragó train station / Q2435438
# El Chavo animado

El Chavo animado marrazki bizidunetako telesail bat da, gaztelaniazkoa, Mexikon egina. Lehenengo kapitulua Canal 5 eta Las Estrellas telebistak eman zuen, 2006ko urriaren 21ean.

## Gaztelaniazko bikoiztaileak

* Jesús Guzmán: El Chavo
* Sebastián Llapur: Quico
* Mario Castañeda: Don Ramón eta Ñoño
* Erica Edwards: Doña Florinda eta La Popis
* Juan Carlos Tinoco (1-2 denboraldiak) eta Moisés Suárez Aldana (3-7 denboraldiak): Professor Jirafales
* Erika Mireles: Doña Clotilde (La Bruja del 71)
* Víctor Delgado (1-5 denboraldiak) eta Sebastián Llapur (6-7 denboraldiak): Señor Barriga
* Maggie Vera: Patty
* Leonardo García (1-5 denboraldiak) eta Hector Miranda (6-7 denboraldiak): Jaimito el Cartero
* Julieta Rivera: Gloria

## Kanpo estekak

* Datuak: Q1532287
# El Cid (telesaila)

El Cid Espainiako telesail historikoa da, Zebra Producciones enpresak ekoitzia.

## Sinopsia

Oharra: Atal honek istorio osoa edo amaiera argitzen du.
Rodrigo Díaz de Vivar gaztelar noble gaztea da. Aita hil ondoren, osabak Leóngo gortera eramango du.

## Antzezleak

* Jaime Lorente: Rodrigo Díaz de Vivar "El Cid" edo Ruy
* Lucía Guerrero: Ximena Diaz
* José Luis García Pérez: Fernando I.a Handia
* Elia Galera: Antsa Ederra
* Alicia Sanz: Urraca Zamorakoa
* Lucía Díez: Elbira Torokoa
* Jaime Olías: Alfontso VI.a Ausarta
* Francisco Ortiz: Antso II.a Azkarra
* Ginés García Millán: Ramiro I.a Aragoikoa
* Nicolás Illoro: Gartzia II.a Galiziakoa
* Juan Echanove: Bernardo apezpikua
* Juan Fernández: Rodrigo, aitona
* Carlos Bardem: Flain Leongoa
* Pablo Álvarez: Orduño Flainez
# Do-rag

Do-rag edo durag bat kizkurrak edo rastak sortzeko eraman ohi den buruzapi bat da. Lo egiterakoan eraman daiteke ere, egindako orrazkera mantendu ahal izateko.

## Historia

Duragak originalki afroamerikar emakume langile eta esklaboek eramaten zituzten XIX. mendean. 1930ko hamarkadan, Harlemgo Pizkundean eta Depresio Handian, duraga erabili zen orrazkerak denbora gehiago mantendu ahal izateko. Black Power mugimenduaren ostean, 1960ko hamarkadaren amaieran, duraga afroamerikarren artean ohiko kapela bilakatu zen; ondoren, rap musikarekin eta atletekin lotu zen.
Kriminalitatearekin lotura zuelakoan, eskola batzuetan kapela hau janztea debekatzen saiatu dira Ameriketako Estatu Batuetan.

## Erreferentziak

* ↑ The Routledge dictionary of modern American slang and unconventional English. Routledge 2009 ISBN 978-0-203-89513-9. PMC 273063366. (Noiz kontsultatua: 2021-01-07).
* ↑ Rubio, Karolena. (2018-12-13). Du-Rag Controversy Resolved | OuRCity News. (Noiz kontsultatua: 2021-01-07).
* ↑ (Ingelesez) Miller, Rann. (2018-07-20). «A Charter School’s Explanation for Banning Durags Is Worse Than the Ban» Progressive.org (Noiz kontsultatua: 2021-01-07).

## Kanpo estekak

* Datuak: Q1266704
* Multimedia: People wearing durags / Q1266704
# Do (musika nota)

Musika notak :
| Do | Re | Mi | Fa | Sol | La | Si | Do | Re | Mi | Fa | Sol | La | Si |
Do, Do eskalako lehen nota edo gradua da. Hainbat hizkuntzatan C letra erabiltzen dute nota izendatzeko. Antzina Ut deitzen zen nota, baina Giovanni Battista Doni musikalariak XVII. mendean notari izena aldatu zion, errazagoa baitzen solfeoan abestea.

## Errepresentazio grafikoa

Do zentrala azpian dagoen partituran bezala ager daiteke:
* Sol klabean behekaldeko lehen lerro gehigarrian agertzen da.
* Do klabean pentagramaen hirugarren edo laugarren lerroan ager daiteke.
* Fa klabean gaineko lehen lerro gehigarrian agertzen da.

## Ikus, gainera

* Musika nota

## Kanpo estekak

* Datuak: Q843813